Broj: 711-I-1322-P-142/23-02-19

Zagreb, 15. lipnja 2023.

 **ANTONELA ŠEPAROVIĆ**

 **pročelnica Općine Blato**

**Predmet: očitovanje na zahtjev Antonele Šeparović,**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) dana 02. lipnja 2023. pod brojem 711-U-4670-P-142/23-01-4 zaprimilo je zahtjev za očitovanjem koji je podnijela pročelnica Općine Blato Antonela Šeparović.

U podnesenom zahtjevu podnositeljica postavlja upit odnosi li se na vijećnicu, dr. Mariju Bačić članak 4. stavak 3. Zakona o sprječavanju sukoba interesa („Narodne novine, broj 143/21, dalje ZSSI), budući da je ista dostavila rješenje Ministarstva zdravstva kojim joj se odobrava obavljanje privatne prakse u specijalističkoj ordinaciji obiteljske medicine.

Zahtjev u ovom predmetu podnesen je od strane osobe koja nije obveznik postupanja iz članka 3. Zakona o sprječavanju sukoba interesa (“Narodne novine“, broj 143/21, dalje ZSSI), ali se njegov sadržaj odnosi na tumačenje odredbe ZSSI-a, stoga Povjerenstvo povodom podnesenog zahtjeva na temelju članka 32. stavka 1. podstavka 3., 4. i 5. ZSSI-a na 11. sjednici održanoj 15. lipnja 2023., podnositeljici daje očitovanje, kako slijedi.

Povjerenstvo ističe kako se, sukladno odredbama ZSSI-a, općinski vijećnici ne smatraju obveznicima navedenog Zakona. Međutim, Povjerenstvo ističe kako je člankom 4. stavkom 3. ZSSI-a propisano da je član predstavničkog tijela dužan pisanim putem u roku od 15 dana od stupanja na dužnost ili stjecanja udjela obavijestiti predsjednika predstavničkog tijela ako ima 5 % ili više udjela u vlasništvu poslovnog subjekta. Navedeno se odnosi na sve članove predstavničkih tijela jedinica lokalne i područne (regionalne) samouprave pa tako i na vijećnicu dr. Mariju Bačić.

Sukladno članku 5. stavku 5. ZSSI-a poslovnim subjektom se smatraju trgovačka društva, ustanove i druge pravne osobe te drugi subjekti poslovnih odnosa kao što su obrti, zadruge, obiteljska poljoprivredna gospodarstva i nositelji samostalnih djelatnosti te nositelji i članovi drugih poslovnih subjekata osnovanih na temelju zakona.

S obzirom da se u konkretnom slučaju obavljanje privatne prakse u specijalističkoj ordinaciji obiteljske medicine smatra obavljanjem samostalne djelatnosti, a da je navedeno u smislu citirane odredbe ZSSI-a poslovni subjekt, Povjerenstvo ističe kako općinska vijećnica dostavljanjem obavijesti o vlasništvu nad predmetnim poslovnim subjektom postupa sukladno članku 4. stavku 3. ZSSI-a.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositeljici, putem e-maila
2. Objava na internetskoj stranici Povjerenstva
3. Pismohrana